stanford-oval/wikipedia huggingface dataset:
Suomen Optometrian Ammattilaiset SOA
Jäsenyys

SOAn jäseniksi liitytään Erityisalojen Toimihenkilöliitto ERTOn kautta. SOAn jäsenet kuuluvat IAET-työttömyyskassaan. SOAn jäsenten käytössä ovat Toimihenkilöliitto ERTOn palvelut, esimerkiksi maksuton lakimies- ja oikeusapu. ERTO ja SOA tarjoavat jäsenilleen myös erilaisia jäsenetuja.
Ansioituneita jäseniä voidaan kutsua kunniajäseniksi. SOAlla on kaksi kunniajäsentä, jotka kumpikin olivat läsnä perustamiskokouksessa 1970.
Edunvalvonta

SOA tukee ja edistää optikoiden asemaa laillistettuina terveydenhuollon ammattilaisina. Tavoitteena on optikon toimenkuvan laajentaminen osaksi laajaa, ennaltaehkäisevää terveydenhuoltoa. SOA toimii yhdessä työnantajien kanssa välittäen jäsenilleen tietoa alan työpaikoista.
SOA neuvottelee yhdessä ERTOn kanssa alalle yleissitovan Optikoiden työehtosopimuksen[vanhentunut linkki] (tessin). Sopimusta noudatetaan optikkoliikkeissä ja se koskee työaikalain alaisia optikoita, optometristejä, johtavia optikoita ja optometristejä sekä optometristiopiskelijoita.
Optikoiden koulutus ja täydennyskoulutus

Optikoita valmistuu kahdesta ammattikorkeakoulusta: Metropolia Ammattikorkeakoulusta Helsingistä sekä Oulun ammattikorkeakoulusta. Laki terveydenhuollon ammattihenkilöistä edellyttää optikoilta jatkuvaa ammatillisten tietojen ja taitojen ylläpitämistä ja kehittämistä. SOA toimii yhteistyössä toimialan täydennyskoulutuksen järjestäjien ja optikoita kouluttavien ammattikorkeakoulujen kanssa.
Optisella toimialalla toimii alan järjestöjen yhteisesti perustama Optometrian Eettinen Neuvosto (Arkistoitu – Internet Archive), jonka toimesta ylläpidetään Optikoiden lisä- ja täydennyskoulutusrekisteriä. Optikoiden lisä- ja täydennyskouluttautumista on seurattu ja rekisteröity vuodesta 1999 lähtien.
Organisaatio

SOAn hallitukseen kuuluu puheenjohtajan lisäksi vähintään neljä ja enintään kuusi jäsentä. Näistä jäsenistä aina kaksi on opiskelijajäseniä. SOAlla on edustajat ERTOn edustajistossa ja hallituksessa sekä muissa ERTOn toimielimissä. SOAn syyskokouksessa valitaan hallituksen jäsenet ja päätetään tulevasta toiminnasta. Kevätkokouksessa hyväksytään tilinpäätös ja toimintakertomus.
Aiheesta muualla

Suomen Optometrian Ammattilaiset ry: www.soary.fi
ERTO: www.erto.fi
Toimihenkilökeskusjärjestö STTK: www.sttk.fi
Onze-Lieve-Vrouwekathedraal

| Onze-Lieve-Vrouwekathedraal |
| --- | --- |

Sijainti:  Antwerpen, Belgia
Koordinaatit:  51°13′14″N, 4°24′02″E
Kirkkokunta:  roomalaiskatolinen
Rakentamisvuosi:  1521
Suunnittelija:  Jan ja Pieter Appelmans
Tyylisuunta:  gotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Onze-Lieve-Vrouwekathedraal on katedraali belgialaisessa Antwerpenin kaupungissa. Se on roomalais-katolisen Antwerpenin hiippakunnan pääkirkko. Katedraali kuuluu brabantilaisen rakennustaiteen parhaimmistoon. Sen kellotorni on kuulunut vuodesta 1999 lähtien Unescon maailmanperintökohteisiin.
Katedraali edustaa goottilaista arkkitehtuuria. Sen rakennustyöt käynnistettiin vuonna 1352 ja ne saatiin päätökseen vuonna 1521. Suunnitteluista viidestä tornista vain yksi toteutettiin ja rakennettiin. Kirkon suunnittelijoina toimivat Jan Appelmans ja tämän poika, Pieter Appelmans. Kirkosta tuli katedraali, kun Antwerpenin hiippakunta perustettiin vuonna 1559.
Onze-Lieve-Vrouwekathedraalin 123 metrin korkeuteen yltävä kirkontorni on Benelux-maiden korkein goottilainen torni. Katedraalissa on myös huomattava kokoelma barokkiajan taidemaalarin Peter Paul Rubensin töitä.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Orson

Orson voi tarkoittaa seuraavia:
Etunimi

Orson Welles, yhdysvaltalainen elokuvaohjaaja
Orson Scott Card, yhdysvaltalainen tieteis- ja fantasiakirjailija
Orson Bean, yhdysvaltalainen näyttelijä
Orson Squire Fowler, Yhdysvaltalainen arkkitehti ja kirjailija
Muita

Orson, yhdysvaltalainen rock-yhtye
Orson, yhdysvaltalaisen Jim Davisin luoma sarjakuva
Orson, kunnallishallinnoton alue Yhdysvaltain Pennsylvaniassa
Orson Hodge, kuvitteellinen henkilö, Bree Hodgen aviomies televisiosarjasta Täydelliset naiset
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Orson”, voi hakea sivunnimihaulla, laajalla sivunnimihaulla tai tekstihaulla.
Otalampi (järvi)

| Otalampi |
| --- | --- |
 Otalampi vuonna 2012.
Valtiot:  Suomi 
Paikkakunta:  Vihti
Koordinaatit:  60°23′45″N, 24°29′45″E
Järvinumero:  21.045.1.010
Mittaustietoja
Pinnankorkeus:  66,4 m 
Rantaviiva:  2,7 km 
Pinta-ala:  0,3 km² 
Tilavuus:  0,001 km³
Keskisyvyys:  3,25 m
Suurin syvyys:  6,1 m
 fiOtalampi 
Otalampi on Vihdin itäosassa läntisellä Uudellamaalla sijaitseva 31 hehtaarin laajuinen matalahko järvi lähellä Otalammen kylää. Etäisyys Nummelasta on kaksitoista kilometriä koilliseen ja Helsingin keskustasta 35 kilometriä luoteeseen.
Maantiede

Otalammen pituus kaakosta luoteeseen on kilometri ja tilavuus miljoona kuutiometriä eli miljardi litraa. Järvi on saareton ja sen rannoilla on runsaasti pientaloja, länsirannalla sijaitsee yleinen uimaranta. Otalammen keskiosan syvyys on yli viisi metriä, kaakkoon työntyvä lahti on huomattavasti matalampi. Järven pohjoisrannan nimi on Lammelanranta, etelärannan nimi on Vastaranta. Järven kaakkoiskulmasta lähtee laskuoja itään kohti Härkälänjokea. Otalammen pohjoispuolella sijaitsee Tuohilampi, eteläpuolella Poikkipuoliainen ja Salmijärvi.
Otalampi (21.045.1.010) kuuluu Härkälänjoen valuma-alueeseen (21.045), joka on kolmannen jakovaiheen vesistö Vantaanjoen vesistössä (21). Toinen jakovaihe on Lepsämänjoen valuma-alue (21.04). Otalampi on Härkälänjoen valuma-alueen toiseksi laajin vakavesi ja Vantaanjoen vesistön lounaisia vakavesiä.
Otalammen ekologinen tila on tyydyttävä ja kemiallinen tila hyvä.
Paul Heickell

Paul Arthur Heickell (1893–1955) oli suomalainen pääesikunnan topografisen osaston johtaja ja taidemaalari.
Paul Heickellin vanhemmat olivat taidemaalari Arthur Heickell ja tämän ensimmäinen vaimo näyttelijä Maria Vilhelmiina Lindström. Paul Heickell maalasi öljyväreillä kansallisromanttista tyyliä edustaneita valoisia kesämaisemia isänsä maalaustyyliä noudattaen. Hänen tuotantoonsa kuuluu useita lähinnä harrastusmielessä nopeasti maalattuja pienikokoisia tunnelmamaalauksia mutta myös tasokkaita suurikokoisia maisemamaalauksia. Paul Heickell lienee maalannut myös yhdessä isänsä kanssa.
Paul Heickell oli kemigrafina Lilius & Hertzbergin palveluksessa vuodesta 1911 ja sitten jonkin aikaa Pietarissa Nevski Prospektin varrella olleen hienostoravintolan tarjoilijana. Palattuaan Helsinkiin hän opiskeli valokuvausta Daniel Nyblinillä 1915–1916 sekä Lilius & Hertzbergillä 1917–1919. Heickell oli sitten Kuvateollisuus Oy:n palveluksessa kemigrafivalokuvaajana, esimiehenä ja asiakasesittelijänä 1920–1939 ja viimeksi hän johti pääesikunnan topografista karttaosastoa 1940–1955.
Paul Heickell näytteli sivuosassa rosvoa Birger Pohjanheimon mykkäelokuvassa Pirteä ja kadonnut kori vuonna 1914. 1920-luvulla hän oli jäsenenä erään elokuvateatterin esityksiä säestäneessä jousiorkesterissa.
Paul Heickellin veli oli taidemaalari Torsten Heickell ja velipuoli taidemaalari Oso Heickell.
Palikir

| Palikir |
| --- | --- |
 Pohnpein saaren kartta: Palikir sijaitsee saaren luoteisosassa.
 Koordinaatit: 6°55′0″N, 158°9′30″E 
Valtio:   Mikronesia
Osavaltio:  Pohnpei
Kunta:  Sokehs
Väkiluku (2012):  7 747
Aikavyöhyke:  UTC+11
Infobox OKVirheellinen NIMI-arvo: 
Palikir on ollut Mikronesian liittovaltion pääkaupunki vuodesta 1989 alkaen. Sen asukasluku vuonna 2012 oli noin 7 700.
Kaupunki sijaitsee Pohnpein saarella sisämaassa, saaren luoteisosassa. Läheinen rannikkokaupunki Kolonia on saaren toinen asutuskeskus. Pohnpein kansainvälinen lentoasema sijaitsee noin 9 kilometrin päässä kaupungista koilliseen.
Paul Heideman

Paul Arthur Heideman (1. huhtikuuta 1890 – 1972) oli suomalainen lestadiolainen pappi, joka sai Amerikan vanhoillislestadiolaisten keskuudessa merkittävän johtoaseman. Hänen vanhempansa olivat Arthur Leopold Heideman sekä Lempi Oihonna Heideman (o.s. Krank).
Heidemanilla oli merkittävä rooli Amerikan lestadiolaisuuden hajaantumisessa ja ns. suurseuralaisuuden ja vanhoillislestadiolaisuuden lopullisessa jakaantumisessa myös Suomessa.
Kun Amerikan vanhoillislestadiolaisuus jälleen jakaantui 1970-luvulla, pitivät sekä vähemmistöön jäänyt AALC (myöh. LLC) että FALC häntä omaan joukkoonsa kuuluvana.
Ouzomaailma

| Ouzomaailma Ο Κόσμος του Ούζου |
| --- | --- |
 Ouzomaailma.
Tyyppi:  museo
Sijainti:  Plomári, Mytilíni, Lesbos, Pohjois-Egean saaret, Kreikka
Kotisivut:  www.theworldofouzo.gr
Koordinaatit:  38°58′40″N, 26°23′43″E
 fiOuzomaailma 
   
Ouzomaailma (kreik. Ο Κόσμος του Ούζου, O Kósmos tou Oúzou) on museo Plomárin kaupungissa Lesboksen saarella Kreikassa. Se esittelee ouzonvalmistusta ja sen historiaa.
Plomári on ouzonvalmistuksen perinteisimpiä pääpaikkoja, ja museorakennuksessa on valmistettu ouzoa vuodesta 1894. Museo esittelee Kreikan kansallisjuoman historiaa sekä muun muassa valmistuksessa käytettyjä raaka-aineita, tislausprosessia ja pullotusta, sekä tässä käytettyjä välineitä eri vuosikymmeniltä.
Museon ulkotiloja.
Ouzon valmistusaineita.
Maisteluhuone.
Plomárin ouzoa.
Aiheesta muualla

Kuvia tai muita tiedostoja aiheesta Ouzomaailma Wikimedia Commonsissa
Otalammen koulu

| Otalammen koulu |
| --- | --- |
 Otalammen koulu toimii Otalampi-talossa.
Sijainti:  Torpparintie 9 03300 Otalampi
Tyyppi:  yhtenäiskoulu
Rehtori:  Jyrki Kaarila
Luokat:  1–9
Oppilaita:  408
Verkkosivut
Otalammen koulu on Vihdin Otalammella sijaitseva yhtenäiskoulu. Otalammen koulussa toimivat luokat 1–9 ja koulussa opiskelee 408 oppilasta lukuvuonna 2023–2024. Koulun rehtorina toimii Jyrki Kaarila.
Liikuntatilat

Otalammen koulun liikuntatilat mahdollistavat muun muassa palloilulajien ja voimistelun harrastamisen. Liikuntasalin kokonaispinta-ala on 394 m². Liikuntasali voidaan jakaa kahteen osaan katosta laskeutuvilla väliseinillä. Talviliikuntaa varten Otalammen koululla on luistelukenttä, jossa on kaukalo. Luistelukenttää hoitaa Otalammen Metsänpojat.
Paul Henry Walsh

Paul Henry Walsh (17. elokuuta 1937 Brooklyn – 18. lokakuuta 2014) oli yhdysvaltalainen roomalaiskatolinen piispa. Hänestä tuli dominikaanien jäsen 16. elokuuta 1963, ja hänet vihittiin papiksi 9. kesäkuuta 1966. Hänet inkardinoitiin Rockville Centren hiippakuntaan 13. joulukuuta 1984. Hän sai 3. huhtikuuta 2003 nimityksen Rockville Centren vihkipiispaksi ja Abthugnin titulaaripiispaksi. Piispaksi vihkiminen seurasi 29. toukokuuta. Pääkonsekraattorina toimi William Francis Murphy, jota avustivat John Charles Dunne ja Emil Aloysius Wcela.
Paul Hendunen

Paul (Paavo) Hendunen (6. joulukuuta 1824 Utra – 12. heinäkuuta 1904 Tohmajärvi) oli suomalainen tehtaanhoitaja, maanviljelijä ja valtiopäivämies.
Hendusen vanhemmat olivat Paavo Hendunen ja Kristina Varis ja puolisot Hilda Maria Hendunen ja Maria Helena Jaakontytär Simonen. Hendusen isä oli sahanhoitaja Utrassa. Hendunen kävi Kuopiossa triviaalikoulua, mutta ryhtyi jo nuorena Nils Ludvig Arppen palvelukseen. Värtsilän ruukkiin hän tuli töihin 1849 ja toimi rautatehtaan hoitajana. Vuonna 1857 Hendunen muutti Joensuuhun  sahaliikkeen toimeen, vuonna 1860 Ämmän ruukkiin Suomussalmelle ja vuonna 1862 takaisin Värtsilään, jossa hänestä tuli 1870 taas tehtaanhoitaja, sekä edelleen Läskelään ja 1870 Joroisten Huutokoskelle. Hendunen osti sittemmin Pälkjärveltä maatilan ja ryhtyi 1875 sitä päätoimisesti hoitamaan. Pälkjärvellä hän oli 1876–1898 kunnallislautakunnan esimies ja samalla kunnan rahastonhoitaja ja hänellä oli myös muita kunnallisia luottamustoimia. Hendunen oli talonpoikaissäädyssä Ilomatsin tuomiokunnan edustaja valtiopäivillä 1872, joilla hän kuului sekä pankki- että lisättyyn valtiovarainvaliokuntaan. Hän kuului vuoden 1899 suureen lähetystöön Pälkjärven edustajana.
Pebble Beach Golf Links

Pebble Beach Golf Links
Pebble Beach Golf Links on golfkenttä, joka sijaitsee Kalifornian Pebble Beachissa. Kentän suunnittelivat Jack Neville ja Douglas Grant vuonna 1919.
Kenttä on yksi arvostetuimmista, ja siellä on pelattu Yhdysvaltain avoin golfturnaus kuudesti.
| Vuosi | Voittaja | Maa |
| --- | --- | --- |
| 1972 | Jack Nicklaus |  Yhdysvallat |
| 1982 | Tom Watson |  Yhdysvallat |
| 1992 | Tom Kite |  Yhdysvallat |
| 2000 | Tiger Woods |  Yhdysvallat |
| 2010 | Graeme McDowell |  Pohjois-Irlanti |
| 2019 | Gary Woodland |  Yhdysvallat |
Pasi Hytönen

| Pasi Hytönen> Henkilötiedot |
| --- | --- |
Kansalaisuus:  suomalainen
Ammatti:  videopelisuunnittelija
Muut tiedot
Merkittävät teokset: Uuno Turhapuro muuttaa maalle
Pasi Hytönen on suomalainen videopelisuunnittelija, joka kehitti ensimmäisen suomalaisen lisenssipelin Uuno Turhapuro muuttaa maalle (1986). Hän ohjelmoi pelin ollessaan lukiossa. Se julkaistiin Commodore 64:lle ja sitä myytiin noin 2 000 kappaletta.
Ennen Uuno Turhapuro muuttaa maalle -peliä Hytönen oli kehittänyt Little Knight Arthur -peliä, jonka julkaisijat olivat hylänneet. Vuonna 2016 Hytönen julkaisi pelin ilmaiseksi ladattavana versiona. 2000-luvun alussa hän kehitti Grip Studios Interactivelle tekstiviesti- ja WAP-pohjaisia mobiilipelejä.
Hytönen työskentelee Polar Electro Oy:ssä kehittäen iOS-sovelluksia.
Pelit

Little Knight Arthur (1985, julkaistu 2016)
Uuno Turhapuro muuttaa maalle (1986, Commodore 64)
Number Bumber (1986)
Paavo Remes

Paavo Remes (1723 Kiuruvesi − 11. tammikuuta 1800 Kiuruvesi) oli suomalainen kansanrunoilija, joka tunnetaan erityisesti vuonna 1765 Turussa arkkiveisuna julkaistusta kalevalamittaisesta runostaan "huoliruno". Runoilija on sepittänyt runonsa veljensä Matti Remeksen muistoksi. Henrik Gabriel Porthan esittelee huolirunoa teoksessaan "Tutkimus suomalaisesta runoudesta". Elias Lönnrot julkaisi uudelleen huolirunon Mehiläinen-lehdessä vuonna 1837 ja neuvoi tulevia suomalaisia kansanrunoilijoita pitämään sitä esikuvana runoilleen.
Kirjallisuutta

Porthan, Henrik Gabriel. Tutkimus suomalaisesta runoudesta.
Paul Henry Lang

Paul Henry Lang (alun perin Pál Láng; 28. elokuuta 1901 Budapest – 21. syyskuuta 1991 Lakeville, Connecticut) oli unkarilaissyntyinen, vuonna 1934 Yhdysvaltain kansalaisuuden saanut musiikkitieteilijä ja -kriitikko.
Lang valmistui Budapestin musiikkikorkeakoulusta vuonna 1922. Hän toimi kahden vuoden ajan avustavana johtajana Unkarin valtionoopperassa ennen siirtymistä musiikkitieteen opintojen pariin. Hän opiskeli Heidelbergin ja Pariisin yliopistoissa. Lang pääsi Yhdysvaltoihin Rockefeller-säätiön stipendillä ja väitteli vuonna 1932 filosofian tohtoriksi Cornellin yliopistosta ranskalaisessa kirjallisuudessa ja filologiassa. Hänen mentorinaan toimi Otto Kinkeldey. Lang opetti Vassar Collegessa vuosina 1930–1931 ja Wells Collegessa vuosina 1931–1933. Vuodesta 1932 hän luennoi Columbian yliopistossa, jossa hänestä tuli musiikin associate professor vuonna 1934. Professori Langista tuli vuonna 1942. Vuodesta 1949 hänen kanssaan työskenteli Erich Hertzmann. Hän opetti Columbian yliopistossa vuoteen 1969 saakka.
Lang oli yksi American Musicological Societyn perustajista vuonna 1934. Hänen teoksiinsa kuuluu Music in Western Civilization. Lang oli New York Herald Tribunen päämusiikkikriitikko vuosina 1954–1963. Hän toimi myös The Musical Quarterlyn päätoimittajana vuosina 1945–1973 ja oli International Musicological Societyn puheenjohtaja vuosina 1955–1958.
Pali Blues Soccer Club

Pali Blues on vuonna 2008 perustettu yhdysvaltalainen naisjalkapalloseura. Seura pelaa Yhdysvaltojen ja Kanadan toiseksi korkeimmalla sarjatasolla W-Leaguen läntisessä konferenssissa. Pali Bluesin kotipaikka on Pacific Palisades Los Angelesissa.
Pali Blues voitti heti ensimmäisellä kaudellaan 2008 sekä konferenssinsa että pudotuspeleissä W-Leaguen mestaruuden. Se uusi molemmat voittonsa myös kaudella 2009.
Aiheesta muualla

Pali Bluesin kotisivut
Osoitin

Osoitin voi tarkoittaa seuraavia asioita:
osoitin eli viisari, mittalaitteessa tai kellossa oleva neula tai kärki, joka osoittaa mittaustulosta tai kellonaikaa
osoitin, graafisen käyttöliittymän liikuteltava symboli, jolla voidaan osoittaa haluttua kohtaa
osoitin, ohjelmointikielen muuttujatyyppi
osoitin eli kaksiulotteinen vektori tai kompleksiluku, joka määritellään usein Eulerin kaavan avulla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Osoitin”, voi hakea sivunnimihaulla, laajalla sivunnimihaulla tai tekstihaulla.
Osoite tuntematon

| Osoite tuntematon> 수취인 불명 Suchwiin bulmyeong |
| --- | --- |

Ohjaaja:  Kim Ki-duk
Käsikirjoittaja:  Kim Ki-duk
Tuottaja:  Lee Seung-jae
Säveltäjä:  Park Ho-Joon
Kuvaaja:  Seo Jeong-min
Pääosat:   Ban Min-jeong  Bang Eun-jin  Jo Jae-hyeon 
Valmistustiedot
Valmistusmaa:  Etelä-Korea
Levittäjä:  Netflix
Kesto:  117 min
Alkuperäiskieli:  korea
Aiheesta muualla
IMDb 
Elonet
AllMovie
Infobox OKNimi-testi OK: 
Osoite tuntematon (hangul: 수취인 불명; uudistettu latinisaatio: Suchwiin bulmyeong) on vuonna 2001 julkaistu eteläkorealainen draamaelokuva, jonka ohjasi Kim Ki-duk. Elokuva avasi vuoden 2001 Venetsian elokuvajuhlat. Pääosissa näyttelee Yang Dong-geun, Ban Min-jeong, Bang Eun-jin ja Cho Jae-hyun.
Onésimo Sánchez

| 0 | 1 | 2 |
| --- | --- | --- |

Henkilötiedot
Koko nimi: Onésimo Sánchez González
Syntymäaika: 14. elokuuta 1968 (ikä 56)
Syntymäpaikka: Valladolid, Espanja
Pelipaikka: hyökkääjä
Seura
Seura: Toledo
Tehtävä: päävalmentaja
Seurat
| Vuodet | Seura | O (M) |
| 1986–1988 1988–1989 1989–1990 1990–1993 1993–1996 1996–1997 1997–1999 1999–2000 2000–2002 | Valladolid Cádiz Barcelona Valladolid Rayo Vallecano Sevilla Rayo Vallecano Burgos Palencia | 39 (2) 16 (0) 2 (0) 97 (9) 106 (17) 24 (1) 35 (5) |
Valmennusura
2006–2008 2008 2009–2010 2010 2010–2011 2015–: Valladolid B Huesca Valladolid B Valladolid Huesca Toledo
 Seurajoukkueuran tilastot kattavat vain kansalliset sarjat.
Onésimo Sánchez González eli Onésimo (s. 14. elokuuta 1968 Valladolid, Espanja) on espanjalainen jalkapallovalmentaja ja entinen pelaaja. Heinäkuusta 2015 lähtien hän on toiminut CD Toledon päävalmentajana.
Ura

Onésimo edusti pelaajaurallaan muun muassa kahdesti Real Valladolidia vuosina 1986–1988 ja 1990–1993. Välivuodet hän pelasi Cádizissa ja Barcelonassa. Hän päätti pelaajauransa 33-vuotiaana ja viimeiseksi seuraksi jäi Palencia.
Valmentajauransa hän aloitti vuonna 2006, kun hän siirtyi Real Valladolidin reservijoukkueen peräsimeen. Vuonna 2008 Onésimo otti päävalmentajan vastuun Huescassa. Huesca nousi kauden päätteeksi sarjasporrasta ylemmäksi Segunda Divisióniin. 1. helmikuuta 2010 Onésimo siirtyi Real Valladolidin päävalmentajaksi korvaten tehtävässä erotetun José Luis Mendilibarin. Onésimo ei ehtinyt valmentaa Valladolidia kuin hieman yli kaksi kuukautta, kun Primera Divisionin toiseksi viimeisenä ollut joukkue antoi Onésimolle potkut huhtikuun alussa.
Heinäkuussa 2015 Onésimosta tuli Segunda B:ssä pelaavan CD Toledon päävalmentaja.
Aiheesta muualla

Onésimon esittely Real Valladolidin kotisivustolla
| 0 | 1 | 2 |
| --- | --- | --- |
| Edeltäjä: José Luis Mendilibar | Real Valladolidin päävalmentaja 2/2010–4/2010 | Seuraaja: Javier Clemente |
Paul Hellmuth

Paul Hellmuth
Paul Emil Friederich Hellmuth (1879–1919) oli tanskalainen urkuri, säveltäjä ja kuoronjohtaja.
Hellmuth opiskeli Thomas Laubin johdolla ja tuurasi tätä vuosien ajan urkurina Holmenin kirkossa Kööpenhaminassa. Myöhemmin hän pääsi Frederiksbergin Pyhän Tuomaan kirkon urkuriksi. Kirkossa työskentelyn ohella Hellmuth toimi kuoronjohtajana. Hän kuoli aivoverenvuotoon. Monet hänen teoksistaan tuhoutuivat brittijoukkojen pommittaessa Kööpenhaminaa vuonna 1945.
Aiheesta muualla

IMSLP: nuotteja
Pauli Savenius

Pauli Savenius (s. 10. marraskuuta 1987 Kuopio) on toiminut jääkiekon SM-liigassa linjatuomarina. Hän omaa pitkän pelaajataustan jalkapallon ja jääkiekon saralta.
Pauli Sarkkula

| Pauli Sarkkula> Henkilötiedot |
| --- | --- |
Koko nimi:  Pauli Yrjö Sarkkula
Syntynyt: 23. tammikuuta 1917 Helsinki, Suomen suuriruhtinaskunta
Kuollut: 23. joulukuuta 1992 (75 vuotta)
Kansalaisuus:   Suomi
Koripalloilija
Maajoukkueet
1939:   Suomi
Ottelut (pisteet):  4 (0)
Pauli Yrjö Sarkkula (alk. Sarlin, 23. tammikuuta 1917 Helsinki, Suomen suuriruhtinaskunta – 23. joulukuuta 1992) oli suomalainen koripalloilija.
Ylioppilaskoripalloilijoiden kasvatti Sarkkula kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.
Pauli Soisalo

Pauli Soisalo voi tarkoittaa seuraavia henkilöitä:
Pauli Soisalo (1914–1996), kuvittaja
Pauli Soisalo (1900–1972), lääkäri, professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pauli Soisalo”, voi hakea sivunnimihaulla, laajalla sivunnimihaulla tai tekstihaulla.
Om-tavu

Om-tavu kirjoitettuna devanagarilla. Symbolia käytetään myös hindulaisuuden tunnuksena.
Om (myös Aum tai Ohm, kirj. ॐ) on pyhin tavu hindulaisuudessa, symboloiden Brahmania ja koko kaikkeutta.
Tätä tavua kutsutaan joskus myös nimellä ”Udgitha” tai ”Pranava Mantra”, koska se on hindujen ensisijainen tavu, jolla useimmat mantrat alkavat.
Alkutavuna (Bijana) symboli on pyhä myös vajrayānabuddhalaisuudessa.
Om-tavun merkitys

Om-symboli (käytetään myös nimeä Pranava) on hindulaisuuden pyhin symboli. Merkki on sanskritin kieltä ja lausutaan [õː]. Vaikka symboli on mainittu kaikissa hindujen kirjoituksissa, sen merkitys selitettiin tarkasti upanishadeissa.
”Päämäärä, johon kaikki Vedat tähtäävät ja joita ihmiset himoitsevat eläessään pidättyväistä elämää, kerron teille lyhyesti mikä on Aum. Tavu Aum on todellakin Brahman. Tämä tavu Aum on kaikkein korkein. Kuka vain tietää että tämä symboli sisältää kaikki heidän toivomuksensa. Tämä on paras tuki; tämä on korkein tuki. Kuka vain tietää tämän tuen on ihannoitu Brahmanin maailmassa.”
- Katha Upanishad (- I, ii, 15-17)
Symboli sisältää kolme kaarta, yhden puoliympyrän ja pisteen: alempi kaari tarkoittaa hereillä olevaa olotilaa, ylempi kaari tarkoittaa syvää unta, oikeanpuoleinen kaari (joka sijaitsee ylemmän ja alemman kaaren välissä) tarkoittaa unenomaista olotilaa. Nämä kolme olotilaa edustavat yksilön tajuntaa tai tietoisuutta, näin ollen edustaen kokonaisuudessa kaikki yksilön kehon olotilat. Piste edustaa kokonaisuutta, valaisten kaikki kolme olotilaa. 
Puoliympyrä symboloi Mayaa, joka erottaa pisteen kolmesta kaaresta. Puoliympyrä on avoin yläpuolelta, joka tarkoittaa että täydellisyys on ääretöntä eikä Mayalla (harhakuvana) ole siihen vaikutusta. Maya vaikuttaa ainoastaan näkyviin ilmiöihin.
Tällä tavoin Omin muoto symboloi ääretöntä Brahmania ja koko kaikkeutta. Om muodostuu kolmesta jumalasta: Shiva, Ganesh ja Gayatri.
Om, jossain osissa Intiaa, tarkoittaa myös elämän kiertokulkua. A tarkoittaa 'Akaraa' (mies), U 'Ukaraa' (nainen) ja M puolestaan 'Makaraa' (kahden edellisen liitossa luotua uutta elämää kohdussa).
”Yksitavuisen Aumin lausuminen, Brahmam iankaikkinen maailma, joka poistuu kehostaan (kuoleman yhteydessä), hän saavuttaa ylemmän päämäärän.”
- Bhagavad Gita, 8.13
Kun tavu Om on osana maantieteellistä paikan nimeä (esimerkiksi Omkareshwar) tai käytetään nimessä, se lausutaan foneettisesti käyttäen tavallisia kirjaimia Intian aakkosista, jotka ko. alueella ovat käytössä.
Alkuperä

Om-tavun löydyttyä hindulaisten pyhistä kirjoituksista sitä on pidetty Brahman ilmentymänä joka sai aikaan universumin. Hindulaisuuden mukaan Om-tavun värähtely onkin koko kosmoksen runko. Symboli on niin pyhä, että sillä aloitetaan ja päätetään kaikki hindulaiset mantrat. Tämä tavu on kaikista eniten hindulaisuutta edustava symbolikenen mukaan?.